Lolland-Falsters Stifts-Tidende, 1847-06-28
J Börsenhalle for 21de skriver man fra Slesvig, at en kongelig Anordning, der ogsaa har været Regjerings collegiet (det slesvig-holsteen lauenborgske Cancellie uventet, skal være udkommen, nemlig at der fra Paaske 1848 skal undervises i den lærde Skole i Haderslev i det danske Sprog, hvormed tillige skal være forbundet Afskedigelse af de der ansatte Lærere, som ikke ere istand til at undervise paa Dansk. En saa fuldkommen Forandring, hedder det videre, af denne Skole, der er en dyrebar Overlevering fra den første Tid efter Reformationen og ikke længer har langt til sin trehundredaarige Jubelfest som tydsk Læreanstalt, maa ansees for en saa indholdsvanger Begivenhed, at det bør foretrækkes af ansee den for troværdig udgivne Efterretning for endnu at behøve Stadfæstelse. Det bliver hyppig sagt os, at Regjeringen nærer den Hensigt, at opretholde den bestaaende Retstilstand i Hertugdømmerne. Her er nu et Anliggende, hvori Mændene i Kjøbenhavn dog umulig kunne være af en fra vor forskjellig Mening om, hvad der er at ansee for bestaaende. – Her have vi upaatvivlelig atter et Exempel paa det ofte, og vel ikke altid uden Held, anvendte schleswigholsteinske Kunstgreb, naar man fra Venner og Frænder i Kjøbenhavn er varskoet om, at en den separatistiske og antidanske Stræben modsat Anskuelse synes nærved at trænge igjennem paa høiere Steder, da at skynde sig med i fremmede Blade at udbasune det befrygtede Skridt som allerede skeet, og ledsage det med dybe Beklagelser og truende Skildringer af den Utilfredshed, det vækker, ikke saameget i den Hensigt at tiltrække sig Naboernes Medfølelse, som for at indsage Regjeringsmændene herhjemme Ængstelighed for at udføre deres gode Forsætter. Ingen, der er en Smule underrettet om Forholdene her, kan Virkeligheden formode, at der for Øieblikket skulde være Tale om at opfylde det fra dansk Side saa ofte gjorte Forlangende, at forandre den tydske latinske Skole i Haderslev til en dansk. Hvormeget man end nodes til at indrømme Retfærdigheden og Billigheden deraf, har mandog utvivlsomt isinde at henskyde det til en ubestemt Fremtid, henvisende til den ringe Trøst, der skal kunne oses af det danske Seminarium, paa hvis Oprettelse der nu er brygget over et Aar, uden at noget Resultat er kommet for Dagen. Skulde Reformen af Haderslev Skole foregaae til Foraaret, da maatte der paa eengang være vaagnet en resolut Handlekraft hos det høieste Regjeringspersonale, som flere Jndicier desværre ikke synes at antyde, da maatte Grev Carl Moltke og hans Colleger pludselig have faaet en alvorlig Jnteresse for den i Slesvig undertrykte danske Nationalitet, som deres Fødsel, Dannelse og politiske Anskuelser neppe tillader at troe paa Schleswigholsteinerne behøve altsaa udentvivl for Øieblikket ikke at ængste sig; men paa den anden Side kunne de stole paa, at vi fra dansk Side ikke skulle tie, inden man hører vort retfærdige Krav og tillukker den gamle raadne Stiftelse, som Hertug Hans von Hadersleben oprettede til Nordslesvigs Fortydskning, som er grundet paa og til den Dag idag bestaaer ved danske Bønders surtfortjente Penge, og som nu, næsten tom for Elever og meest at betragte som Forsørgelsesanstalt for nogle Erkepartimænd, kun staaer som et sørgeligt Minde om tydsk Overmod og Anmasselse og om dansk Svaghed og Elendighed. (Fædrel.)